ACAP ปัดเอี่ยวแก๊งโกง “บิตคอยน์” จ่อฟ้องผู้ทำเสื่อมเสียชื่อเสียง
ACAP ปัดเอี่ยวแก๊งโกง “บิตคอยน์” จ่อฟ้องผู้ทำเสื่อมเสียชื่อเสียง
14 ส.ค. 2561

บริษัท เอเชีย แคปปิตอล กรุ๊ป จำกัด (มหาชน) หรือ ACAP แจ้งข้อมูลผ่านระบบสารสนเทศตลาดหลักทรัพย์แห่งประเทศไทย (ตลท.) จากกรณีมีการนำเสนอข่าวคดีทุจริตบิตคอยน์ในลักษณะพาดพิงถึงบริษัทจนทำให้นักลงทุนและผู้ถือหุ้นเกิดความเข้าใจผิดและก่อให้เกิดความเสียหายต่อบริษัทฯเป็นวงกว้าง รวมถึงส่งผลกระทบต่อชื่อเสียงและความเชื่อมั่นองค์กร
ทั้งนี้ บริษัทฯขอชี้แจงว่า ข่าวดังกล่าวเป็นเพียงการนำเสนอข่าวที่กล่าวอ้างชื่อบริษัทฯ ที่ไม่มีความสัมพันธ์กับเนื้อหาของข่าวแต่อย่างใด และตลอดเวลาที่ผ่านมาบริษัทฯ ดำเนินธุรกิจอยู่บนความโปร่งใสด้วยหลักธรรมาภิบาลที่ดี ดังนั้นบริษัทฯ หรือผู้บริหารจึงไม่ได้มีส่วนเกี่ยงข้องใดๆกับเหตุการณ์ที่เป็นข่าวทั้งสิ้น
อย่างไรก็ตาม หากมีบุคคลหรือสำนักสื่อใดๆ ยังคงให้ข้อมูลหรือลงข่าวที่เป็นเท็จ อันทำให้บริษัทฯ เสื่อมเสียชื่อเสียงและทำให้บริษัทฯได้รับความเสียหาย บริษัทฯจะดำเนินคดีกับบุคคลหรือสำนักสื่อตามกฎหมายทันที